**Udmøntning af Ghana Venskabs strategi for 2020-2023**

**Handlingsplan for 2020**

**Indledning:** Det nedenstående opsummerer de vigtigste arbejdsområder i 2020, dvs. fra april-december. Året vil i høj grad været præget af COVID-19 og de begrænsninger det skaber. Vi vurderer, at det er realistisk at gennemføre de nævnte opgaver, men der kan blive ændringer.

|  |  |  |
| --- | --- | --- |
| **Emne** | **Tovholder(e)** | **Timing** |
| **Medlemstal og private bidragsydere**  GV’s medlemstal har ligget stabilt på ca. 320 medlemmer i flere år. Siden 2014 er der gjort en stor indsats for at lave en opfølgning på den årlige kontingentindbetaling og kontakte medlemmer for at sikre indbetalinger og opdatere kontaktoplysninger. Det vil også være en prioritet i 2020. Det planlægges desuden at opfordre medlemmer til at give et bidrag på 200 kr. i slutningen af året. | Sek. & frivillige | Opfølgning hele året, kontingentopkrævning maj og henvendelse om bidrag dec. |
| **Uddannelsesinstitutioner**  I 2020 vil det igangværende samarbejde med VIA Uni. College Midtjylland være en prioritet. VIA har sendt grupper af sundhedsfaglige studerende til Ghana to gange om året i samarbejde med GV. Turen for hold nr. 2 i 2020 er desværre blevet aflyst pga. af COVID-19. Det vil heller ikke være muligt at invitere YEFL/VIA ressourcepersonen til Danmark i 2020 som planlagt. . GV vil holde kontakten med VIA og arbejde videre med at udvikle konceptet sammen med dem.  Venskabs- og medlemsudvalget planlægger at starte et sundhedsudvalg i 2020, som skal samle medlemmer blandt tidligere deltagere i VIA studierejser til Ghana. Sundheds­udvalget skal være med til at understøtte samarbejdet med VIA og bl.a. deltage i forberedelse af de studerende. | Venskabs &  medlems-  udvalget | Opfølgning hele året,  planlagt tur til Ghana i aug./sept. 20 (hvis den gennemføres)  opstart i slut 2020 |
| **Klimafonden**  Ghana Venskab lancerede i 2019 en klimafond mhp. at give medlemmer og andre interesserede mulighed for at give et bidrag til klimaaktiviteter i Ghana. I 2020 er det en prioritet at videreudvikle konceptet og igangsætte aktiviteter i samarbejde med partnerne i Ghana. Det er desuden en prioritet at udvikle og iværksætte en marketingsplan.  Det er besluttet i maj 2020 at lave et nyt klimaudvalg, som skal være involveret i 1) opfølgning på GV’s bæredygtighedspolitik og klimafond og 2) klimaaktiviteter i E4L programmet. | Bestyrelsen  og sek. med inddragelse af fundraising-udvalg | Tilpasning af klimafond konceptet & rekruttere til nyt klimaudvalg 2. kvartal, igangsætning af aktiviteter 3-4. kvartal  Rekruttering til nyt klimaudvalg 2 -3 kvartal |
| **Private virksomheder**  Det er ikke en prioritet at opsøge nye partnerskaber med private virksomheder, med mindre initiativet kommer fra dem. I den forbindelse har der åbnet sig en mulighed for et samarbejde med virksomheden Drinx.dk, som ønsker at støtte unge entreprenører i Ghana. GV vil holde sig i kontakt med virksomheden og stille sig til rådighed for samarbejds­muligheder. Derudover vil GV holde sig i kontakt med Cero & Etage, som tidligere har støttet Projektet ’Fighting Child Hunger’. | Sek. | Sekretariatet skriver til Drinx.dk for at holde kontakten varm 2. kvartal |
| **Fondsansøgninger**  I 2020 er det en prioritet at udvikle to koncepter med fokus på hhv. unge og klimatilpasning, som kan tilpasses og bruges til at søge fonde om midler. Det er derudover aftalt at søge tre fonde, herunder to fonde som tidligere har givet bevillinger til GV. | Fundraising  udvalget og  sekretariatet | Udvikling af koncepter 2-3. kvartal, lave ansøgninger 3-4. Kvartal |
| **Årlige foreningsevents**  I 2020 er det en prioritet at udvikle og afprøve et nyt koncept for den årlige foreningsevent i GV til afløsning for Ghana Seminaret. Det er allerede besluttet at afholde en højskoledag, som er under udvikling. Dato og sted er endnu ikke fastlagt.  Herudover er det en ambition at arrangere to medlemsmøder, et møde i Midtjylland og et møde på Fyn, i samarbejde med lokalgrupperne i Silkeborg og Glamsbjerg. | Venskabs-  & medlems-udvalget | Forberedelse og afvikling af højskoledag 2-4 kvartal  Forberedelse og afvikling 3-4 kvartal |
| **Deltagelse i offentlige events**  GV har erfaringer med at deltage i offentlige events, festivaller og Folkemødet, og vil gerne videreudvikle dette område. Der var planer om at deltage i Kulturmødet på Mors i august 2020, men det er desværre aflyst. Konceptet for deltagelse kan dog udvikles i 2020 mhp. deltagelse i 2021. | Planlægnings-gruppe og venskabs- &  medlemsudvalget | 2-4 kvartal |
| **Årsberetning**  Det vil være en prioritet at lave en årsberetning (2019/2020) som sendes ud til medlemmer og samarbejdspartnere senest august 2020. Samtidig vil der blive lavet en plan for, hvordan materialet kan bruges på andre platforme, f.eks. på Facebook og andre sociale medier. | Sek. i samarbejde med oplysnings­udvalg | 2-3. kvartal |